Diari Oficial de la Generalitat Valenciana


Sumari del DOGV 7204, del 31-01-2014 (2014/668)

Notificació de la sentència dictada en el procediment de guarda i custòdia número 165/2012.
-------------------------------------------------------------------------------------------

### Dades del document

Número de DOGV
:   7204

Data del DOGV
:   31-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/668


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 165/2012. [2014/668]  
Família, guarda, custòdia al fill menor de no-matrimoni no consensuat 000165/2012-J  
Demandant: Lourde Tahayana Silva Alvarado.   
Procuradora: Ana Belén Gimeno Mas.  
Demandat: Alex Menacho Montenegro.   
Procurador/a: -   
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber que en les actuacions de família, guarda, custòdia al fill menor de no-matrimoni no consensuat 000165/2012, a instàncies de Lourde Tahayana Silva Alvarado, representat per la procuradora Ana Belén Gimeno Mas, contra Álex Menacho Montenegro, en situació de rebel·lia, en data 29 d'octubre de 2013, ha recaigut una sentència, la part dispositiva de la qual diu així:  
«Dispositiva  
Estime la demanda formulada per la procuradora Ana Belén Gimeno Mas, en nom i representació de Lourde Tahayana Silva Alvarado, contra Álex Menacho Montenegro, en rebel·lia, i ordene les mesures següents:  
1. Guarda i custòdia: atribuïsc a Lourde Tahayana Silva Alvarado la guarda i custòdia del fill menor dels litigants, els quals compartixen la pàtria potestat.  
2. Com a règim de visites paternofilial, dispose els dissabtes alterns de 10.00 a 18.00 hores.  
3. La pensió alimentària en favor del fill menor serà a càrrec d'Álex Menacho, que fixe en la quantitat de 200 ?/mes, quantitat que haurà d'ingressar en el compte que designe la mare en els cinc primers dies de cada mes, amb l'actualització d'acord amb les variacions de l'índex de preus de consum.  
Cada part abonarà les costes processals produïdes a instàncies seues i les comunes a mitges.  
Notifiqueu la present resolució al demandat, Álex Menacho Montenegro, mitjançant un edicte publicat en el tauler d'anuncis d'este Jutjat, així com en el Diari Oficial de la Comunitat Valenciana.  
Impugnació: per mitjà d'un recurs d'apel·lació davant d'este Jutjat, no obstant el qual es durà a efecte el que s'ha ordenat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (article 451 i 452 LECn). Haurà d'efectuar-se la consignació de 50 euros en la clau 02 del compte de depòsits i consignacions d'este Jutjat, segons disposa la Llei Orgànica 1/2009, de 3 de novembre, i s'acreditarà esta consignació, i se n'exceptua el cas dels litigants que tinguen el benefici de justícia gratuïta. Si no s'efectua el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
I perquè valga de notificació de forma deguda a Álex Menacho Montenegro, en rebel·lia, expedisc i firme este edicte.  
Diligència. L'estenc jo, la secretària judicial, per a fer constar que el present edicte ha quedat fixat en el dia de hui en el tauler d'anuncis d'este Jutjat. En done fe.  
  
València, 24 de gener de 2014.- La secretària judicial: María Dolores Valle Contreras.